Оранж
Оранж (Oranje, Orange) – Түштүк Африкадагы дарыя; Лесото, ТАР жана Намибия мамлекеттеринин аймактары аркылуу агат. Узундугу 1860 км, алабынын аянты 1038 км2. Монт-о-Сурс чокусунун капталдарынан, 3160 м бийиктиктен башталып, адегенде Синку деп аталат. Чыгышты карай агып, Атлантика океанына куят. Ири куймалары: Каледон, Ваал (оң). Кургакчыл Бийик Вельд аймагын, Кап платосун кесип өтүп, Калахаринин түштүк чет-жакасы аркылуу агат. Нугунда босоголор, шаркыратмалар арбын болгондуктан, кеме жүрбөйт. Жамгыр сууларынан куралат. Ноябрдан апрелге чейин суусу кирип, февраль – мартта ташкындайт, июль – августта тартылат. Алабында сугат системалары, суу сактагычтар, гидроузелдер, ГЭС курулган. Боюнда Аливал-Норт, Приска, Апингтон шаары жайгашкан. Голландия канзаадасы Оранскийдин урматына аталган.

Колдонулган адабияттар
 “Кыргызстан” улуттук энциклопедиясы: 5-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. илл. ISBN 978 9967-14-111-7

Дарыялар
Лесото 
Намибия 
Түштүк-Африка